KANAL OB SOČI, Galerija Rika Debenjaka - Razstava Branislav Buh - Bato: Korenine življenja, pregledna razstava
2026-03-26 18:30 - 2026-05-09 18:30 (Europe/Ljubljana)

LOKAVEC, Klub Štala - Razstava: Enigma dell'Io - PINO BONANNO
2026-03-28 19:00 - 2026-05-10 19:00
PINO BONANNO – slikar, pesnik, umetnostni kritik, galerist, kurator umetniških dogodkov, živi v Grožnjanu (HR), kjer vodi »Gaia Gallery«.
Diplomiral je iz političnih ved in umetnostne zgodovine. Poučeval je umetnostno zgodovino in zgodovino italijanske književnosti. Ustanovil in vodil je založbo FONÉMA. Je idejni snovalec in ustanovitelj umetniškega gibanja »Cromatismo Ermetico«. Bil je urednik revije za sodobno umetnost »Futuro« in ustanovitelj umetniške revije »KunstARTE«.
Kot umetnostni kritik je v Italiji in tujini organiziral številne umetniške razstave. Njegova dela se nahajajo v mednarodnih javnih in zasebnih zbirkah.
Kot kurator kulturnih dogodkov je vodil projekt »Via Nova« v Vestfaliji (D); pet edicij »Pentagonale« v Istri; številne mednarodne razstave z umetniki svetovnega slovesa (Italija, Nemčija, Avstrija, Hrvaška, Slovenija, Nizozemska); 1. izdajo bienala umetnosti v Deruti (I) (2008); izdajo 2008 »In Chartis Mevaniae« v Bevagni (I); dve izdaji bienala v Bettoni (2010–2012) (I) ter prvo izdajo »ProArte« v Torgianu (I) itd.
Številne so njegove razstave v Italiji in tujini.

VIPOLŽE, Vila Vipolže - Razstava: Consuelo Rodriguez
2026-04-11 17:30 - 2026-05-31 17:30
Vljudno vabljeni na otvoritev razstave Controccanto umetnice Consuele Rodriguez – slikarke, kiparke, pesnice in umetnostne terapevtke, ki bo v soboto, 11. aprila 2026, ob 17.30 v Vili Vipolže.
Pridružite se nam na večeru umetnosti in doživite njena izjemna dela.

Consuelo Rodriguez (rojena v Trstu) je poučevala na Akademiji likovnih umetnosti Tiepolo v Vidmu ter delovala kot gostujoča predavateljica na Mednarodni akademiji umetnosti v Kolbermoorju (Nemčija).
Izobraževala se je pri priznanih umetnikih, kot so Hermann Nitsch, Isabel Quintanilla, Markus Lüpertz in Zhou Brothers. Njeno ustvarjanje obsega slikarstvo, kiparstvo in dela velikih formatov. Svoja dela je predstavila na številnih razstavah doma in po svetu (New York, Chicago, Miami, Šanghaj, Berlin, London, Pariz, Salzburg, Istanbul).
Njena umetniška dela so del javnih in zasebnih zbirk po vsej Evropi.
Za svoje ustvarjanje je prejela številne nagrade za slikarstvo in poezijo. Njene pesniške zbirke so prevedene v več jezikov, med drugim v angleščino, slovenščino, albanščino in romunščino. Med pomembnejšimi priznanji sta tudi Mednarodni literarni nagradi, ki ju je prejela v Neaplju leta 2022 in 2024.

Razstava bo na ogled do 31. 5. 2026.

NOVA GORICA, Mestna galerija - Razstava ilustracij: TRIS
2026-04-17 19:00 - 2026-05-22 19:00
Slovenska knjižna ilustracija predstavlja enega najvitalnejših segmentov sodobne vizualne umetnosti, ki kljub svoji razširjenosti, pogosto deluje izven prevladujočih umetniških tokov. Njena moč je prav v prepletu – med besedo in podobo, med pripovedjo in interpretacijo, med intimnim in univerzalnim. S svojo izrazno raznolikostjo ter vzgojno in estetsko funkcijo ostaja nepogrešljiv del kulturnega prostora.
Razstava TRIS – ilustracije, ki jo kuratorsko podpisuje Tatjana Pregl Kobe, združuje dela treh izjemnih slovenskih ilustratork: Ane Maraž, Tine Volarič in Ane Zavadlav, ki izhajajo iz goriškega prostora. Vsaka izmed njih s samosvojo likovno govorico oblikuje prepoznaven umetniški svet, skupaj pa ustvarjajo večplastno podobo sodobne slovenske ilustracije.
Ana Maraž razvija minimalistično, ploskovito in barvno izčiščeno vizualno poetiko, ki izhaja iz principov redukcije in stilizacije. Njene ilustracije prehajajo med realnim in abstraktnim ter z občuteno mero interpretacije odpirajo prostor domišljiji bralca.
Tina Volarič v svojih delih prepleta ilustracijo, poezijo in simbolno govorico narave. Njena dela niso zgolj vizualne spremljave besedil, temveč samostojni, kontemplativni svetovi, v katerih se zrcalijo tišina, notranja stanja in povezanost človeka z okoljem.
Ana Zavadlav izstopa po širokem spektru likovnega izraza in tehnični dovršenosti. Njene ilustracije segajo od igrivih, barvitih podob do subtilnih, zadržanih črno-belih risb, pri čemer vedno ohranjajo izrazito pripovedno moč in prefinjen občutek za
atmosfero.
Razstava osvetljuje raznolikost pristopov, ki zaznamujejo sodobno ilustracijo – od minimalističnih in konceptualnih rešitev do bogatih, narativnih in čustveno nabitih podob. Hkrati potrjuje, da ilustracija danes ni več zgolj spremljevalka besedila, temveč avtonomna umetniška praksa, ki suvereno vstopa v širši likovni prostor. Prikazuje tri povsem različne ustvarjalne poetike ter je hkrati poklon bogati tradiciji slovenske ilustracije in njenemu nadaljnjemu razvoju.

SEŽANA, Kosovelov dom - Razstava: Zlata kraška nit
2026-04-22 18:00 - 2026-05-31 18:00
Razstava Jane Pečečnik, diplomirane oblikovalke vizualnih komunikacij je zasnovana kot pot v svet simbolov, ki so nekoč spremljali dom, odnose in življenjske prehode. Avtorica iz kraške dediščine in staroverskih vzorcev z vsebinsko, simbolno in duhovno vrednostjo, izpeljuje likovno-estetsko dovršene ter avtorsko močne in prefinjene Zlate obroče. V raznolikih unikatnih kosih se še vedno polnomočno udejanja globoka in večplastna povezanost človeka z naravo, ki je tudi sicer Janino življenjsko in ustvarjalno vodilo.
Razstava bo na ogled do konca maja 2026.

KRAS IN BRKINI - Festival Kraška gmajna
2026-04-25 10:00 - 2026-05-17 15:00
Sobota, 25. april 2026 ob 10.00
Skrivnostni svet suhih zidov (Park Škocjanske jame)
Kdo živi v suhem zidu? Pridružite se in odkrijte! Sprehodili se bomo med suhimi zidovi v Parku Škocjanske jame in odkrili, kateri prebivalci jih naseljujejo. Luknje med kamni so namreč dom in skrivališče zanimivim živalim in rastlinam. Sprehod bo kratek in nezahteven, primeren za družine z otroki in vse, ki jih navdušuje preplet naravne in kulturne dediščine. Dogodek bo organiziran v okviru projekta ZA KRAS 2, naložbo sofinancira Evropska unija. Vodenje bo potekalo v slovenskem in angleškem jeziku.
Zbirno mesto: Sprejemni center Parka Škocjanske jame, Matavun 12
45.66313750847321, 13.989217242968428
Prijave in dodatne informacije: Nina Štrekelj na e-naslovu nina.strekelj@psj.si in tel. št. +386 5 708 21 25
Organizator: Park Škocjanske jame

Sobota, 25. april 2026 ob 15.00
Jamsko raziskovanje in meditacija (Divaška jama)
Vabljeni na edinstveno izkušnjo, kjer se podamo v tišino in skrivnostnost jame. Ob vodenem raziskovanju bomo upočasnili korak, prisluhnili naravi in začutili moč Zemlje, ki nas obdaja. Ob zaključku sledi vodena meditacija, namenjena prizemljitvi ter poglabljanju povezave z materjo Zemljo in našimi koreninami. Skozi nežno usmerjanje bomo povabili občutek podpore, pripadnosti in povezanosti – tako s sabo kot z nečim večjim. Dogodek bomo zaključili v sprejemnem centru ob čajanki in sproščenem druženju. Vodenje poteka v slovenskem in angleškem jeziku.
Zbirno mesto: Sprejemni center pred Divaško jamo
N 45° 40.513′ E 013° 57.035′
Prijave in dodatne informacije: Divaška jama na e-naslovu info@divaska-jama.info ali tel. št. +386 40 513 310
Organizator: Jamarsko društvo Gregor Žiberna Divača

Nedelja, 26. april 2026 ob 15.00
Naravoslovni voden ogled Štanjela in Muzeja Narava in človek na Krasu (Štanjel)
Razstava Narava in človek na Krasu v Muzeju grad Štanjel predstavlja sedem tematskih sklopov, značilnih za Kras: kamen, vodo, burjo, kraškega ovčarja, mozaično kraško kulturno krajino, kraške jame ter človek in Kras. Na tokratnem dogodku se bomo poglobili v sklop kraške jame in kraška kulturna krajina. Po ogledu muzeja sledi še voden sprehod po Štanjelu s poudarkom na naravni in kulturni dediščini tega prostora.
Zbirno mesto: Center za obiskovalce Grad Štanjel
45° 49′ 25.35″ N, 13° 50′ 41.43″ E
Prijave in dodatne informacije: Center za obiskovalce Grad Štanjel na e-naslovu stanjel@visitkras.info ali tel. št. +386 41 383 986
Organizator: ORA Krasa in Brkinov

Ponedeljek, 27. april 2026 ob 9.00
Voda, glina in človek (Vipavska dolina, Črni hribi, Cerje)
Voda je od nekdaj predstavljala vir življenja. Njen pomen je ključen v apnenčastem kraškem svetu, kjer vsa voda odteče v podzemlje. Posebno vlogo je prav zato imela glina, ki je omogočala ustvarjanje "zalogovnikov" za vodo na Krasu: kalov, lokev, štirn ... A ko se spustimo v Vipavsko dolino, je vode na vsem lepem na pretek. Pojavi se reka Vipava, za "vodne zalogovnike" pa nastopijo novi izrazi, na primer "pč". O lokalnih, z vodo povezanih temah, bomo govorili na kolesarskem izletu, obiskali pa bomo tudi lokalne ponudnike izdelkov iz gline. Vodenje poteka v slovenskem in angleškem jeziku.
Zbirno mesto: Cerje, Lokvica 18
45° 52′ 20.52″ N, 13° 36′ 58.72″ E
Prijave in dodatne informacije: Irena Hlede na e-naslovu irena@gremozeleno.eu ali tel. št. +386 40 264 433
Organizator: TA GremoZeleno | TakeGreenway

Četrtek, 30. april 2026 ob 10.00
Detektivi na kraški gmajni (Mitski park Rodik)
Družinska pustolovščina Detektivi na kraški gmajni je interaktivno doživetje v Mitskem parku, ki združuje geološko dediščino Krasa in mitsko izročilo. Skozi analogen geolov na osmih točkah bomo raziskovali kraške pojave, kot so škraplje, vrtače in apnenec, ter jih povezali z zgodbami Rodiških pravc. Aktivnost spodbuja opazovanje, gibanje v naravi ter razumevanje naravne in kulturne dediščine na doživljajski način. Vodenje poteka v slovenskem in angleškem jeziku.
Zbirno mesto: Parkirišče pri trgovini Fama v Hrpeljah
45° 36′ 20.01″ N, 13° 56′ 50.07″ E
Prijave in dodatne informacije: Vesna Vodnik na e-naslovu info@mitski-park.eu in tel. št. +386 70 569 882
Organizator: ORA Krasa in Brkinov

Nedelja, 3. maj 2026 ob 9.30
Preplet narave in tehniške dediščine (Klanec pri Kozini)
Ste vedeli, da parna lokomotiva za vožnjo porabi več tisoč litrov vode? Spoznajte nekdanjo vodno črpalko na progi Trst–Kozina–Pulj, odkrijte lepote ob Krajinskem parku Beka in dolini Glinščice ter se sprehodite skozi vas Klanec pri Kozini, ki je nekoč veljala za pomembno križišče na poti do obale. Zaključek bo v znamenju Brkinov – degustacije ciderja in soka iz domačih brkinskih jabolk. Vodenje poteka v slovenskem in angleškem jeziku.
Zbirno mesto: Parkirišče vodne črpalke Klanec pri Kozini
45° 35′ 40.35″ N, 13° 55′ 30.76″ E
Prijave in dodatne informacije: Vesna Vodnik na e-naslovu info@mitski-park.eu in tel. št. +386 70 569 882
Organizatorja: Malner d.o.o. ter ORA Krasa in Brkinov

Nedelja, 3. maj 2026 ob 9.30
S Cola čez Tabor do Vogelj in nazaj: sprehod med naravo in kulturo (Col)
Po lahki krožni poti se bomo s Cola povzpeli na Tabor, kjer se odpira čudovit razgled od Tržaškega zaliva do slovenskih hribov. Nadaljevali bomo po gozdu, med cvetočimi travniki, do vasi Voglje. Med vrnitvijo proti Colu bomo pot nadaljevali med dolinami s pogledom na Tabor v ozadju. Sprehod bodo obogatile naravoslovne, geološke in zgodovinske zanimivosti za še boljše spoznavanje enega najbolj slikovitih kotičkov tega območja. Pot je dolga približno 5 km, v glavnem položna, in poteka po stezah in makadamskih cestah, popolna izbira za prijeten izlet v naravo. Vodenje bo potekalo v slovenskem in italijanskem jeziku.
Zbirno mesto: Parkirišče pri pokopališču na Colu
45°43'01.8"N 13°48'19.1"E
Prijave in dodatne informacije: Barbara Bassi na e-naslovu curiosidinatura@gmail.com ali tel. št. +39 34 055 69 374
Organizator: Zadruga Curiosi di natura soc. coop.

Torek, 5. maj 2026 ob 17.00
Sprehod po kraškem robu s konji in brkinskimi dobrotami (Klanec pri Kozini)
Odpravimo se na sprehod med čredo konj, ki živijo svobodno na prostranih pašnikih Kraškega roba pod Slavnikom. Skrbniki črede bodo predstavili svoje delo ter bogato floro in favno. Cvetoči žajbelj in ruj ter kulinarične dobrote iz Brkinov pa bodo poskrbeli za nepozabno doživetje! Vodenje poteka v slovenskem in angleškem jeziku.
Zbirno mesto: Parkirišče vodne črpalke Klanec pri Kozini
45° 35′ 40.35″ N, 13° 55′ 30.76″ E
Prijave in dodatne informacije: Institut Pastirica, Boris Magdalenc, na e-naslovu institut.pastirica@gmail.com ali tel. št. +386 51 245 268
Organizator: Institut Pastirica

Petek, 8. maj 2026 ob 16.30
Zeliščarski sprehod po Babinem krogu v Mitskem parku (Hrpelje)
Zeliščarski sprehod po Babinem krogu v Mitskem parku Rodik ponuja edinstveno priložnost za spoznavanje rastlin kraške gmajne v njihovem naravnem okolju. Pod vodstvom dr. Sama Krefta bomo odkrivali bogato biodiverziteto prostora, kjer se prepletajo kamen, terra rossa in raznolika mikroklima. Spoznajte zdravilne rastline, njihovo prepoznavanje ter praktično uporabo v vsakdanjem življenju. Vodenje poteka v slovenskem in angleškem jeziku.
Zbirno mesto: Parkirišče pri trgovini Fama v Hrpeljah
45°36'20.2"N 13°56'50.2"E
Prijave in dodatne informacije: Vesna Vodnik na e-naslovu info@mitski-park.eu in tel. št. +386 70 569 882
Organizatorji: Sodobna fitoterapija - farmacevtsko raziskovanje, razvoj in svetovanje, Samo Kreft s.p. ter ORA Krasa in Brkinov

Nedelja, 10. maj 2026 ob 10.00
Skrivnosti kamnitih napisov Rodika (Mitski park Rodik)
Na interpretativnem sprehodu po Rodiku bomo skozi kamnite napise, portone in nagrobnike odkrivali bogato kulturno dediščino prostora. V središču vasi si bomo ogledali odlitek flišnatega napisa z zapisom »Rundinkti«, najstarejšim znanim zapisom imena Rodik. Na pokopališču bomo spoznali najstarejše nagrobnike, vzidane v obzidje. Z oblikovalko kamna Špelo Šedivy bomo razkrili pomen tipografije v kamnu in tradicije pisanja v kamen ter spoznali pisavo kamnitih označevalcev Mitskega parka Rodik. Dogodek se zaključi z druženjem ob domačem jabolčnem soku in štrudlju na lokalni turistični kmetiji. Vodenje poteka v slovenskem in angleškem jeziku.
Zbirno mesto: Mitski park Rodik, Rodik 6, 6240 Kozina
45° 37′ 34.52″ N, 13° 58′ 45.38″ E
Prijave in dodatne informacije: Vesna Vodnik na e-naslovu info@mitski-park.eu in tel. št. +386 70 569 882
Organizatorja: Špela Šedivy s.p. in ORA Krasa in Brkinov

Nedelja, 10. maj 2026 ob 10.00
Pohod Naprej k naravi s pogledom skozi Kosovelova očala (Dutovlje)
Kraška gmajna je kot ena najstarejših kulturnih krajin v Evropi doživljala različne usode. Njena podoba danes je drugačna kot pred dobrimi 100 leti. Kako jo je takrat doživljal Srečko Kosovel, poet Krasa, ki je občuteno beležil vtise od kamna, burje, borov, ptic brinjevk, vinogradov? Na krožni poti jih bomo tudi sami odkrivali, pohod je primeren za vse starosti, vodi ga Bogdan Macarol. Podali se bomo tudi do lokalnega vinarja. Vodenje bo potekalo v slovenskem in angleškem jeziku.
Zbirno mesto: Bunčetova domačija, Dutovlje 65, 6221 Dutovlje
45° 45′ 21.9″ N, 13° 49′ 55.1″ E
Prijave in dodatne informacije: TIC Sežana na e-naslovu sezana@visitkras.info in tel. št. +386 5 731 01 28
Organizator: ORA Krasa in Brkinov v sodelovanju z Bogdanom Macarolom

Petek, 15. maj 2026 ob 16.00
Ustvarjalnica: Dotik kamna in krajine (Sežana)
Na družinski ustvarjalnici bomo skupaj z otroki in starši vstopili v svet kamna – počasi, z občutenjem in odprtimi zaznavami. S preprostimi vajami bomo prisluhnili prostoru, se povezali z njegovimi subtilnimi plastmi ter dovolili, da nas vodi izkušnja. Doživeto bomo izrazili skozi ustvarjanje, vsak na svoj, edinstven način. Kamen bomo spoznali tudi skozi dotik in delo. Pod vodstvom mentorjev se bomo uvedli v umetnost suhozidne gradnje ter skupaj soustvarjali in obnavljali suhi zid. Vodenje poteka v slovenskem in italijanskem jeziku.
Zbirno mesto: Poligon suhozidne gradnje v Živem muzeju Krasa, Sežana
45° 41′ 40.23″ N, 13° 52′ 06.78″ E
Prijave in dodatne informacije: Karin Lavin na e-naslovu karin.lavin.art@gmail.com ali tel. št. +386 41 823 927
Organizator: Zavod Anima Mundi

Sobota, 16. maj 2026 ob 14.45
Mikrosvet Krasa med Globojnerjem, Ferlugi in gradišči (Globojner, Padriče, Italija)
Pridružite se vodenem pohodu, ki vabi na dvourno odkrivanje mikrofosilov v apnenčastih kamninah, ki se nahajajo v območju od Padrič in Globojnerja do Ferlugov. Vabljeni na raziskovanje kamnin, ki so jih nekoč uporabljali za gradnjo prazgodovinskih suhozidnih objektov. Med njimi so tudi utrdbe, katerih ostanki naj bi se nahajali v bližini Globojnerja in so zabeleženi v Marchesettijevih risbah. Vodenje poteka v slovenskem in italijanskem jeziku.
Zbirno mesto: Park Globojner, Padriče (TS)
45° 39′ 16.04″ N, 13° 49′ 34.57″ E
Dodatne informacije: Ingrid Urban, e-naslov: ingrid.urban@unipd.it. Prijave niso potrebne.
Organizatorji: Mestni naravoslovni muzej v Trsu, Geološka služba Avtonomne dežele Furlanije-Julijske krajine, Inštitut za pomorske vede – Nacionalni raziskovalni svet (CNR) Trst, Oddelek za geologijo Univerze v Padovi

Sobota, 16. maj 2026 ob 15.00
Spoznaj lipicanca (Kobilarna Lipica)
Vstopite v svet lipicancev in odkrijte vse, kar ste si želeli vedeti o teh plemenitih konjih. Spoznali boste njihove značajske lastnosti ter razumeli, zakaj lipicanci slovijo po svoji umirjenosti, inteligenci in plemenitosti, pa tudi kako razmišljajo, se učijo in sodelujejo s človekom. Vodenje poteka v slovenskem in angleškem jeziku.
Zbirno mesto: Glavni vhod Kobilarne Lipica
45° 40′ 01.14″ N, 13° 52′ 57.58″ E
Prijave in dodatne informacije: Kobilarna Lipica na e-naslovu events@lipica.org ali tel. št. +386 41 750 748
Organizator: Kobilarna Lipica

Nedelja, 17. maj 2026 ob 13.30
Izdelava manjše kamnite slike iz lokalnega apnenca (Lipa)
Na dvorišču več kot tri stoletja stare hiše v vasi Lipa na Krasu, tik ob poti na Trstelj, vas pričakuje ustvarjalno nedeljsko popoldne. Vabljeni na borjač, kjer bomo spoznavali preproste tehnike obdelave kamna. Vsak udeleženec bo ustvaril manjšo kamnito sliko iz lokalnega apnenca, ki jo bo po koncu delavnice lahko odnesel domov. Delavnico vodi Petra Pika Može, oblikovalka kamna. Vodenje poteka v slovenskem in italijanskem jeziku. Pred ali po delavnici lahko opravite še kratek vzpon na Trstelj in dan zaokrožite s čudovitim razgledom.
Zbirno mesto: Atelje Oštarini, Lipa 21, Kostanjevica na Krasu
45° 50′ 58.00″ N, 13° 42′ 14.30″ E
Prijave in dodatne informacije: Petra Pika Moze na e-naslovu ostarinifamily.info@gmail.com in tel. št. +386 40 186 898
Organizator: Atelje Oštarini, Krealipa Frančeškin Darijo s.p.

Nedelja, 17. maj 2026 ob 15.00
Čutno doživetje Risnika (Učna pot Risnik)
Vabljeni na čutni pohod po Risniku, kjer bomo skozi počasno hojo in zavestno prisotnost prebujali svoja čutila. V stiku s kamnom, drevesi in kraško pokrajino bomo zaznavali teksture, vonje in zvoke narave ter poglabljali povezavo s sabo. Ob zaključku sledi predstavitev novega sprejemnega centra Divaške jame in prijetna pogostitev. Vodenje poteka v slovenskem in italijanskem jeziku.
Zbirno mesto: Sprejemni center pri Divaški jami
N 45° 40.513′ E 013° 57.035′
Prijave in dodatne informacije: Domačija Harmonija, Katarina Temkova, na e-naslovu katarina.temkova@gmail.com ali tel. št. +386 31 339 296
Organizator: Domačija Harmonija

NOVA GORICA, dvorana frančiškanskega samostana na Kostanjevici - Glasba z vrtov sv Frančiška
2026-05-05 20:00 - 2026-06-09 18:00
5.5.2026 ob 20.00: KONCERT NAGRAJENCA 5. MUSICA GORITIENSIS: Edward Walton (AUT, VB)
12.5.2026 ob 20.00: DEKLIŠKI PEVSKI ZBOR IGO GRUDEN: Kot vonj po cvetju
19.5.2026 ob 20.00: EVA FAGANELJ, flavta in EVA DOLINŠEK, čembalo
26.5.2026 ob 20.00: KONCERT NAGRAJENCA 55. TEKMOVANJA TEMSIG: Maj Špacapan
2.6.2026 ob 20.00: EVELIN in VALERIJ GREBLO, harfa
9.6.2026 ob 18.00: MLADI GLASBENI BISERI, nagrajenci primorskih glasbenih šol na glasbenih tekmovanjih 25/26
